<classify> THERESIA GASPER-DAR ES SALAAM TIMU ya soka ya Taifa ya Tanzania, Taifa Stars imefuzufainali za mataifa ya AfrikaAfcon, baada ya jana kuibuka na ushindi wa mabao3-0 dhidi ya Uganda katika mchezo wamarudino uliochezwa Uwanja wa Taifa, Dar es Salaam. Stars imekata tiketi hiyo iliyoisaka kwa miaka 39, baada yakufikisha pointi nane, hivyo kuungana na Uganda iliyofuzu mapema fainali hizo,baada ya kujikusanyika pointi 13,huku ikimaliza vinara wa kundi L licha yakipigo cha jana. Uganda na Stars zinafanya idadi ya timu kutoka Ukanda waAfrika Mashariki zilizofuzu fainali hizo kuwa tatu, nyingine ni Burundi. Katika mchezo mwingine wa kundi L, wenyeji Cape Verdewalilazimishwa suluhu na Lesotho jijini Praia. Matokeo hayo yaliifanya Lesotho kufikisha pointi sita nakukamata nafasi ya tatu, huku Cape Verde ikikamata mkia baada ya kumaliza napointi tano. Dakika ya pili, Mbwana Samatta alishindwakutumia vema nafasi aliyoipata kuiandikia bao la kuongoza, baada ya kupokeapasi safi ya John Bocco, ambapo aliachia mkwaju uliopaa. Dakika ya 20, Simon Msuva aliindikia Starsbao la kuongoza, baada ya kuitendea haki pasi safi ya Bocco na kufyatua komboralililomshinda kipa wa Uganda, Dennis Onyango. Dakika ya 30, beki wa Stars, Hassan Ramadhan alilimwa kadi njano, baada yakumchezea rafu, Allan Kyambadde. Dakika ya 45, mpira wa kichwa uliopigwa naFaruku Miya akiunganisha krosi ya Nicholaus Wadada ilitoka nje ya lango laStars. Dakika 45 za kipindi cha kwanza zilikamilika, huku Stars ilitoka kifua mbele kwa bao 1-0 dhidi ya Waganda. Kwa ujumla Stars ilitawala mchezo kipindi chakwanza na kufanya mashambulizi mengi kwenye lango la wenyeji wao Uganda. Stars ilitumia zaidi mipira mirefu ikianziakwa mabeki na viungo katika kufanya mashambulizi. Uganda iliuanza mchezo taratibu ikionekanakusoma nyendo za Stars na kujungamashambulizi kupitia mabeki wa pembeni na katikati ya uwanja. Kipindi cha pili, Stars ilirudi kwa nguvuzaidi ikilenga kupata mabao zaidi. Mashambulizi ya Stars yalizaa matunda dakikaya 51, ambapo beki Erasto Nyoni aliifungia Stars bao la pili kwa kwa mkwaju wa penalti, baada ya bekiwa Uganda, Kirizestom Ntambi kuunawa mpira ndani ya eneo la hatari. Dakika ya 56, beki Agrey Morris aliindikia Stars bao la tatu kwakichwa akimalizia vema krosi ya Bocco. Dakika nya 59, Kocha wa Uganda, SebastianDesabre alifanya mabadiliko, alimtoa Emmanuel Okwi na kumwingiza Milton Karisa. Dakika 68, Uganda ilifanya mabadilikomengine, alitoka Faruku Miya na kuingia Lubega Edrisa kabla ya kocha EmmanuelAmunike wa Stars kufanya mabadiliko kwa kumtoa Farid Mussa na kumwingiza HimidMao. Ikilenga kusaka mabao, dakika ya 79, Ugandailifanya mabadiliko, alitoka Patrick Kaddu na kuingia Shabani Muhammad kabla yaStars kutoka John Bocco na kuingia Feisal Salumu na kisha dakika ya 89 kumtoaSimon Msuva na kumwingiza Thomas Ulimwengu. Dakika 90 za mtanange huo zilikamilika kwaStars kutoka uwanjani kifua mbele kwa ushindi wa mabao 3-0. Stars ilizindua kampeni zake kwa kulazimishwa sare ya bao1-1 na Lesotho Juni 10 mwaka jana Uwanja wa Azam Complex, Dar es Salaam, kishaikalazimisha suluhu ugenini dhidi ya Uganda. Ikaambulia kipigo cha mabao 3-0 ugenini dhidi ya Cape Verdekabla ya kulipa kisasi nyumbani kwa kuibuka na ushindi wa mabao 2-0, Uwanja waTaifa. Baada ya kuikandamiza Cape Verde ikasafiri kwenda Lesothoambako ilidunguliwa bao 1-0 na wenyeji. Mara ya kwanza, Tanzania ilishiriki Afcon mwaka 1980,fainali hizo zilipofanyika nchini Nigeria. Stars ilitinga katika michuano hiyo baada ya kuitupa nje Zambiaambayo ilikuwa inaogopwa Afrika. Mchakato wa kufuzu wakati huo ulikuwa kwa mtindo wa mtoano,ambapo Stars ilianza kwa kumenyana na Mauritius ugenini na kukubali kichapo chamabao 3-2, kabla ya kupindua matokeo nyumbani na kushinda mabao 3-0, hivyo kusongambele kwa ushindi wa jumla ya mabao 5-3. Stars ilianza kwa kupata ushindi wa bao 1-0 nyumbani dhidiya Zambia Chipolopolo, katika mchezo uliochezwa Uwanja wa Uhuru, Agosti mwaka1979, bao hilo lilifungwa na Mohamed Rishard, ambaye kwa sasa ni kocha wa timuya Tanzania Prisons. Katika mchezo wa marudiano uliochezwa mjini Ndola, Starsilihitaji sare tu ili kufuzu, katika mchezo huo wenyeji walianza kupata bao lamapema, lakini Stars ilisawazisha dakika ya 87 na kufuzu. Bao la Stars lilifungwa na mshambuliaji, Peter Tino. Kikosi cha Stars kilikuwa kinanolewa na kocha, Slowmir Work,raia wa Poland, akisaidiwa na wazawa, Joel Bendera marehemu na Ray Gama. Kikosi cha Stars kilikuwa kinaundwa na wakali, AthumaniMambosasa marehemu, Juma Pondamali, Taso Mutebezi, Jelah Mtagwa, LeodgarTenga, Mohamed Kajole marehemu, Hussein Ngulungu, Mtemi Ramadhan, Juma Mkambimarehemu, Omari Hussein, Mohamed Salim, Thuweni Ally na Peter Tino. Wengine ni Salim Amiri, Mohamed Rishard, Thuwen Ally, RashidChama, Charles Alberto, Daud Salum, Ahmed Amasha, Salim Amiri, Idd Pazi.  <topic>: MICHEZO 